
  Θεσσαλία 3-6-2025
ΚΟΙΝΟ ΔΕΛΤΙΟ ΤΥΠΟΥ 
Το τελευταίο διάστημα γίναμε κοινωνοί μιας πρωτοφανούς σπίλωσης της υπόληψης του  προέδρου του ΠΙΣ κ. Αθ. Εξαδάκτυλου, η οποία μας προκαλεί αγανάκτηση και αποτροπιασμό, αποτέλεσμα μιας υπέρμετρης εσωστρέφειας που ταλανίζει εδώ και χρόνια τον ΠΙΣ, αλλά και της σύγκρουσης με τον υπ. Υγείας, που πάντα βρίσκει πρόθυμους για να συντηρεί αυτή την διάσπαση με κάθε μέσο.
Το Διοικητικό Συμβούλιο του ΠΙΣ, αφού έλαβε γνώση την νομική επίθεση του υπ. Υγείας κατά του Προέδρου για παραβατική συμπεριφορά, που συνοδεύονταν μάλιστα από στικάκι άγνωστης προέλευσης και περιεχομένου, αποφάσισε με συντριπτική πλειοψηφία να υποβάλει αίτημα προς τον κ. υπ. Υγείας για άμεση άσκηση της προβλεπόμενης στο άρθρο 319 παρ.4 του Ν. 4512/2018 με την άμεση εκκίνηση από αυτόν πειθαρχικής δίωξης κατά του Προέδρου του ΠΙΣ κ. Εξαδάκτυλου με βάση τα στοιχεία που διατείνεται ότι κατέχει και την παραπομπή της υπόθεσης προς εξέταση αρμοδίως, ώστε να λάμψει η αλήθεια.
Αντ’ αυτού όμως ακολουθήθηκε από τον υπ. Υγείας μια διαδικασία που εγείρει σαφώς υπόνοιες σχετικά με την νομιμότητά της και με στόχο στην σπίλωση της ηγεσίας του ΠΙΣ, ως Προέδρου και ως γιατρού, και κατ’ επέκταση στα πρόσωπα όλων των Προέδρων της χώρας που τον στηρίζουν και αγωνίζονται στο πλευρό του για την επίλυση των μειζόνων προβλημάτων της υγείας και των γιατρών. 
 Σε μια εποχή που η παραπληροφόρηση κα η ανεύθυνη διασπορά ψευδών ειδήσεων μπορουν να βλάψουν ανθρώπους και θεσμούς, οφείλουμε να στεκόμαστε με υπευθυνότητα απέναντι στην αλήθεια και τη δικαιοσύνη. Είμαστε βεβαιοι ότι η πραγματικότητα θα αποκαταστήσει την αλήθεια και το όνομα του συναδέλφου μας.
ΟΙ ΠΡΟΕΔΡΟΙ ΤΩΝ ΙΑΤΡΙΚΩΝ ΣΥΛΛΟΓΩΝ ΘΕΣΣΑΛΙΑΣ:
                                   ΚΩΝ/ΝΟΣ ΓΙΑΝΝΑΚΟΠΟΥΛΟΣ, Πρόεδρος ΙΣ Λάρισας
                                   ΧΡΗΣΤΟΣ ΒΕΝΕΤΗΣ, Πρόεδρος ΙΣ Μαγνησίας
                                   ΜΑΡΙΑ ΑΘΑΝΑΣΙΟΥ, Πρόεδρος ΙΣ Τρικάλων
                                   ΔΗΜΗΤΡΙΟΣ ΠΑΠΟΥΛΙΑΣ, Πρόεδρος ΙΣ Καρδίτσας

